Document ID: 32004D0685

KOMISIJAS LĒMUMS
(2004. gada 27. septembris),
ar ko groza Lēmumu 2004/432/EK par trešo valstu iesniegto atliekvielu kontroles plānu apstiprināšanu saskaņā ar Padomes Direktīvu 96/23/EK
(izziņots ar dokumenta numuru K(2004) 3522)
(Dokuments attiecas uz EEZ)
(2004/685/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 29. aprīļa Direktīvu 96/23/EK, kas paredz pasākumus noteiktu vielu un to atlieku dzīvos dzīvniekos un dzīvnieku izcelsmes produktos kontrolēšanai un kas atceļ Direktīvu 85/358/EEK un Direktīvu 86/469/EEK, kā arī Lēmumu 89/187/EEK un Lēmumu 91/664/EEK (1), un jo īpaši tā 29. panta 1. punkta ceturto rindkopu,
tā kā:
(1)
Saskaņā ar Direktīvu 96/23/EK trešo valstu iekļaušana un paturēšana Kopienas likumdošanā paredzētajos sarakstos, kuros dalībvalstīm ir atļauts importēt šajā direktīvā norādītos dzīviekus un dzīvnieku izcelsmes produktus (“produktus”), notiek ieinteresētajām trešām valstīm, iesniedzot plānus, kuros ir noteiktas garantijas, ko tās piedāvā attiecībā uz direktīvā uzskaitīto atlieku un vielu grupu kontroli. Direktīva nosaka arī konkrētas prasības attiecībā uz šo plānu iesniegšanas termiņiem.
(2)
Komisijas Lēmumā 2004/432/EK (2) ir uzskaitītas trešās valstis, kas ir iesniegušas atliekvielu kontroles plānus, kuros ir noteiktas valstu piedāvātās garantijas atbilstoši direktīvas prasībām.
(3)
Dažas trešās valstis ir iesniegušas Komisijai atliekvielu kontroles plānus attiecībā uz tiem dzīvniekiem un to produktiem, kas nav uzskaitīti Lēmumā 2004/432/EK. Šo plānu novērtējums un Komisijas pieprasītā papildu informācija sniedz pietiekamas garantijas attiecībā uz šajās valstīs veikto atliekvielu kotroli konkrētajos dzīvniekos un to produktos. Tādēļ šo trešo valstu saraksts ir papildināms ar šiem dzīvniekiem un to produktiem.
(4)
Līdz ar to Lēmumā 2004/432/EK ir nepieciešams izdarīt atbilstošas izmaiņas.
(5)
Šajā lēmumā paredzētie pasākumi ir saskaņā ar Pārtikas ķēdes un dzīvnieku veselības pastāvīgās komitejas viedokli,
IR PIEŅĒMUSI ŠO LĒMUMU.
1. pants
Lēmuma 2004/432/EK pielikums ir aizvietojams ar šī lēmuma pielikumu.
2. pants
Šo lēmumu piemēro no 2004. gada 12. oktobra.
3. pants
Šis Lēmums ir adresēts dalībvalstīm.
Briselē, 2004. gada 27. septembrī

Labels: 17
5
0
6
15